Diari Oficial de la Generalitat Valenciana


Sumari del DOGV 8575, del 20-06-2019 (2019/5759)

RESOLUCIÓ de 30 de maig de 2019, del conseller d'Economia Sostenible, Sectors Productius, Comerç i Treball, de minoració en el pressupost de LABORA Servei Valencià d'Ocupació i Formació, tant en els ingressos com en les despeses de personal, per import de trenta-tres mil huit-cents setze euros (33.816 euros), derivada de l'amortització d'un lloc de treball.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8575

Data del DOGV
:   20-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5759


Data del document
:   30-05-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 30 de maig de 2019, del conseller d'Economia Sostenible, Sectors Productius, Comerç i Treball, de minoració en el pressupost de LABORA Servei Valencià d'Ocupació i Formació, tant en els ingressos com en les despeses de personal, per import de trenta-tres mil huit-cents setze euros (33.816 euros), derivada de l'amortització d'un lloc de treball. [2019/5759]  
Vist que en el pressupost de la Generalitat per a l'exercici 2019, aprovat per la Llei 28/2018, de 28 de desembre, figura en la secció 11, programa 322.50, la línia de subvenció X4437000, «Finançament operacions corrents del Servei Valencià d'Ocupació i Formació», per import de 302.045.454,00 euros, dels quals 76.732,390,00 euros corresponen a fons no condicionats de la Generalitat.  
Vist que, per Resolució de la Direcció General de Funció Pública, de 9 d'abril de 2019, s'amortitza el lloc de treball núm. 20558, «tècnic/a mitjà/ana de formació per a l'ocupació», de naturalesa funcionarial i classificat A2 17 E013, adscrit a la Direcció General d'Ocupació i Formació, sobre la base del Decret 50/2018, de 27 d'abril, del Consell, que regula la gestió documental, l'organització i el funcionament dels arxius de la Generalitat, i que en la seua disposició addicional tercera assenyala que la creació de places, per a la posada en marxa dels arxius, es realitzarà mitjançant amortitzacions de llocs de treball de les diferents conselleries i organismes autònoms.  
Vist l'Acord de 24 de maig de 2019, del Consell, pel qual s'autoritzen determinades transferències de crèdit amb destinació al capítol I del programa 612.80, Centre logístic, arxiu i parc mòbil de la Generalitat, de la Conselleria d'Hisenda i Model Econòmic, per un import de 394.570,28 euros.  
Atès que en el citat Acord s'autoritza, entre altres, una minoració de crèdit en l'aplicació pressupostària 99.40.84.416.99.5, línia de subvenció X4437, «Finançament operacions corrents del Servei Valencià d'Ocupació i Formació», per import de 33.816,00 euros, de l'aportació no condicionada de la Generalitat, i acorda la seua vinculació amb una minoració en les despeses de personal en el seu pressupost.  
  
Atesa la proposta del director general de LABORA, Servei Valencià d'Ocupació i Formació, en la qual proposa la minoració en el pressupost d'ingressos i en el pressupost de despeses en el capítol I, Despeses de personal, subprograma 322.52, Formació i qualificació professional, per import de 33.816,00 euros.  
Vist el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, i s'adscriu el Servei Valencià d'Ocupació i Formació a la Conselleria d'Economia Sostenible, Sectors Productius, Comerç i Treball, i l'article 54.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer  
Modificar el pressupost d'ingressos, minorant per l'import i en l'aplicació que s'indica:  
  
Aplicació pressupostària Import  
09.95.383.667.05 € 33.816,00 euros  
  
Segon  
Modificar el pressupost de despeses, minorant per l'import i en l'aplicació que s'indica:  
  
Aplicació pressupostària Import  
78.56.08.0112.69839.61 € 33.816,00 euros  
  
València, 30 de maig de 2019.- El conseller d'Economia Sostenible, Sectors Productius, Comerç i Treball: Rafael Climent González.